Document ID: 32014R0167

KOMISIJAS REGULA (ES) Nr. 167/2014
(2014. gada 21. februāris),
ar ko groza I pielikumu Eiropas Parlamenta un Padomes Regulā (EK) Nr. 689/2008 par bīstamo ķīmisko vielu eksportu un importu
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2008. gada 17. jūnija Regulu (EK) Nr. 689/2008 par bīstamo ķīmisko vielu eksportu un importu (1) un jo īpaši tās 22. panta 4. punktu,
tā kā:
(1)
Ar Regulu (EK) Nr. 689/2008 tiek īstenota Roterdamas Konvencija par iepriekš norunātas piekrišanas procedūru (“PIC procedūra”) attiecībā uz dažām bīstamām ķīmiskām vielām un pesticīdiem starptautiskajā tirdzniecībā, kas tika parakstīta 1998. gada 11. septembrī un kas Kopienas vārdā apstiprināta ar Padomes Lēmumu 2003/106/EK (2).
(2)
Ir lietderīgi, ka tiek ņemta vērā reglamentējošā darbība attiecībā uz dažām ķīmiskām vielām saskaņā ar Eiropas Parlamenta un Padomes Regulu (EK) Nr. 1107/2009 (3), Eiropas Parlamenta un Padomes Regulu (ES) Nr. 528/2012 (4) un Eiropas Parlamenta un Padomes Regulu (EK) Nr. 1907/2006 (5).
(3)
Roterdamas konvencijas pušu sestajā konferencē, kas notika no 2013. gada 28. aprīļa līdz 10. maijam, tika pieņemts lēmums minētās konvencijas III pielikumā iekļaut azinfosmetilu, perfluoroktānsulfoskābi, perfluoroktānsulfonātus, perfluoroktānsulfonamīdus un perfluoroktānsulfonilus, kas nozīmē, ka minētajām ķīmiskajām vielām tiek piemērota PIC procedūra atbilstīgi šai konvencijai. Līdz ar to minētās vielas būtu jāsvītro no Regulas (EK) Nr. 689/2008 I pielikuma 2. daļas ķīmisko vielu saraksta un jāiekļauj minētā pielikuma 3. daļas ķīmisko vielu sarakstā.
(4)
Roterdamas konvencijas puses konferencē pieņēma arī lēmumu minētās konvencijas III pielikumā iekļaut tehnisko pentabromdifenilēteri, tostarp tetra- un pentabromdifenilēteri, kā arī tehnisko oktabromdifenilēteri, tostarp heksa- un heptabromdifenilēteri, kas nozīmē, ka minētajām ķīmiskajām vielām tiek piemērota PIC procedūra atbilstīgi šai konvencijai. Tetrabromdifenilēteris, pentabromdifenilēteris, heksabromdifenilēteris un heptabromdifenilēteris jau ir iekļauti Regulas (EK) Nr. 689/2008 V pielikumā, un līdz ar to uz šīm vielām jau attiecas eksporta aizliegums, tādēļ tās nav iekļautas Regulas (EK) Nr. 689/2008 I pielikuma 3. daļas ķīmisko vielu sarakstā.
(5)
Vielas didecildimetilamonija hlorīda apstiprināšana ir atcelta saskaņā ar Regulu (EK) Nr. 1107/2009, un tas nozīmē, ka didecildimetilamonija hlorīdu ir aizliegts izmantot par augu aizsardzības līdzekļu grupas pesticīdu, un tāpēc tas būtu jāiekļauj Regulas (EK) Nr. 689/2008 I pielikuma 1. daļas ķīmisko vielu sarakstā.
(6)
Ieraksts par hlorātu Regulas (EK) Nr. 689/2008 I pielikuma 1. un 2. daļā būtu jāgroza, lai ieviestu lielāku skaidrību par to, uz kurām vielām minētais ieraksts attiecas.
(7)
Tāpēc Regula (EK) Nr. 689/2008 būtu attiecīgi jāgroza.
(8)
Lai nozarei atvēlētu pietiekamu laiku veikt pasākumus, kas nepieciešami atbilstības nodrošināšanai šai regulai, un dalībvalstīm - veikt šīs regulas īstenošanai vajadzīgos pasākumus, šīs regulas piemērošana būtu jāatliek.
(9)
Šajā regulā paredzētie pasākumi ir saskaņā ar atzinumu, ko sniegusi ar Regulas (EK) Nr. 1907/2006 133. pantu izveidotā komiteja,
IR PIEŅĒMUSI ŠO REGULU.
1. pants
Regulas (EK) Nr. 689/2008 I pielikumu groza saskaņā ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
To piemēro no 2014. gada 1. maija.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 21. februārī

Labels: 3
20
1
6